b"\n_START_ARTICLE_\nAntonio Montalb\xc3\xa1n G\xc3\xa1mez\n_START_SECTION_\nBiografia\n_START_PARAGRAPH_\nEl seu pare va ser bandejat sota control policial a una zona minera prop de Manresa per la seua activitat en el Partit Comunista d'Espanya, per\xc3\xb2 es va escapolir a Val\xc3\xa8ncia, on es va establir clandestinament amb tota la fam\xc3\xadlia a principis de la d\xc3\xa8cada de 1960._NEWLINE_En 1964 va ser un dels fundadors de Comissions Obreres en el ram de la fusta, on va treballar fins a 1977. Va ser detingut en cinc ocasions per la seva activitat com a m\xc3\xa0xim responsable de CCOO del Pa\xc3\xads Valenci\xc3\xa0, sent torturat per la Brigada Pol\xc3\xadtic Social. Va participar en la hist\xc3\xb2rica manifestaci\xc3\xb3 del Primer de maig de 1967 a Val\xc3\xa8ncia, i en diverses vagues importants. Antonio Montalb\xc3\xa1n va ser secretari general de Comissions Obreres del Pa\xc3\xads Valenci\xc3\xa0 entre 1978 i 1996, ocupant-se del desenvolupament del sindicat en la legalitat i organitzant tota la seva estructura confederal. En aquest temps, CCOO-PV es va consolidar en les eleccions sindicals com la primera for\xc3\xa7a sindical al Pa\xc3\xads Valenci\xc3\xa0 i va portar a terme diverses vagues generals. En 1996 es va presentar a la reelecci\xc3\xb3 en el congr\xc3\xa9s confederal de CCOO-PV, obtenint un 45% de vots per\xc3\xb2 sent derrotat per la candidatura encap\xc3\xa7alada per Joan Sifre.\n_START_SECTION_\nTraject\xc3\xb2ria pol\xc3\xadtica\n_START_PARAGRAPH_\nAntonio Montalb\xc3\xa1n \xc3\xa9s militant del PCE des de 1966 i d'EUPV i Izquierda Unida des de la seva creaci\xc3\xb3 en 1987. Des de 1999 a 2007 Antonio Montalb\xc3\xa1n va ser regidor d'Esquerra Unida en l'Ajuntament de Val\xc3\xa8ncia, on es va distingir per la seua oposici\xc3\xb3 a les pol\xc3\xadtiques urban\xc3\xadstiques i socials de Rita Barber\xc3\xa1 (PP). Un dels episodis m\xc3\xa9s coneguts de la seva labor d'oposici\xc3\xb3 va ser el descobriment i den\xc3\xbancia de les obres municipals sobre les fosses comunes on es troben les restes dels republicans afusellats durant la postguerra, que finalment van ser paralitzades per la pressi\xc3\xb3 ciutadana. Montalb\xc3\xa1n no va repetir com cap de llista en les eleccions municipals de 2007. Esquerra Unida, que presentava a Amadeu Sanchis, va quedar fora del consistori._NEWLINE_En el marc de la profunda crisi d'EUPV durant 2007, Montalb\xc3\xa1n va ser triat el 17 de novembre de 2007 per l'assemblea d'EUPV a Burjassot (l'Horta Nord), amb el suport de 320 dels 441 delegats acreditats, com cap de llista (en coalici\xc3\xb3 amb Izquierda Republicana) per al Congr\xc3\xa9s dels Diputats per la circumscripci\xc3\xb3 de Val\xc3\xa8ncia, substituint a Isaura Navarro. Montalb\xc3\xa1n comptava amb el suport del sector estructurat entorn del partit comunista. En aquesta assemblea no es va permetre la participaci\xc3\xb3 a militants cr\xc3\xadtics per no estar, segons la direcci\xc3\xb3 d'EUPV, al corrent de les seves quotes. L'elecci\xc3\xb3 no va ser ratificada inicialment per la Presid\xc3\xa8ncia Executiva federal d'Izquierda unida, la qual finalment va ordenar la convocat\xc3\xb2ria de prim\xc3\xa0ries, decisi\xc3\xb3 que la direcci\xc3\xb3 d'EUPV va anunciar que recorreria judicialment, ja que entenia que la decisi\xc3\xb3 no va ser presa per l'\xc3\xb2rgan legitimat i que en qualsevol cas no va haver quorum (solament 30 dels 87 membres estaven presents). Les prim\xc3\xa0ries van ser boicotejades per la direcci\xc3\xb3 d'EUPV i van donar la vict\xc3\xb2ria a Isaura Navarro. No obstant aix\xc3\xb2, despr\xc3\xa9s que davant la demanda judicial d'EUPV per a suspendre les prim\xc3\xa0ries ambdues parts acordessin en el jutjat prendre en consideraci\xc3\xb3 de forma preferent les candidatures triades per l'Assemblea, el 20 de gener de 2008 el Consell Pol\xc3\xadtic Federal d'IU va ratificar aquestes candidatures i per tant a Antonio Montalb\xc3\xa1n com cap de llista._NEWLINE_Montalb\xc3\xa1n, no obstant aix\xc3\xb2, no va aconseguir revalidar l'acta de diputat obtinguda per EUPV en les anteriors eleccions. Va obtenir 46.437 vots (3,13%), lluny dels resultats que van assegurar l'esc\xc3\xb3 per a EUPV en 2004 (78.515 vots, 5,40%). Isaura Navarro, per la seva banda, va quedar molt per darrere de Montalb\xc3\xa1n, a l'obtenir 19.769 vots (1,33%)."